## Pravilnik o izmjenama i dopunama Pravilnika o razvrstavanju, kategorizaciji i posebnim standardima ugostiteljskih objekata iz skupine "Hoteli"

### NN 33/2014 (14.3.2014.), Pravilnik o izmjenama i dopunama Pravilnika o razvrstavanju, kategorizaciji i posebnim standardima ugostiteljskih objekata iz skupine "Hoteli"

MINISTARSTVO TURIZMA

602

Na temelju odredbi članka 7. stavka 4., članka 14. stavka 2., članka 15. stavka 2., članka 16. stavka 2. i članka 19. stavka 5. Zakona o ugostiteljskoj djelatnosti (»Narodne novine«, broj 138/06., 152/08., 43/09., 88/10., 50/12. i 80/13), ministar nadležan za ugostiteljstvo i turizam, uz suglasnost ministra nadležnog za zdravlje, donosi

PRAVILNIK

O IZMJENAMA I DOPUNAMA PRAVILNIKA O RAZVRSTAVANJU, KATEGORIZACIJI I POSEBNIM STANDARDIMA UGOSTITELJSKIH OBJEKATA IZ SKUPINE »HOTELI«

Članak 1.

U Pravilniku o razvrstavanju, kategorizaciji i posebnim standardima ugostiteljskih objekata iz skupine »Hoteli« (»Narodne novine«, broj 88/07., 58/08., 62/09. i 63/13), u članku 2. stavku 4. iza riječi: »stavka 1. ovog članka« dodaju se riječi: «,osim za lječilišne vrste,«.

U stavcima 5. do 8. broj: »5.« zamjenjuje se brojem: »4.«.

Članak 2.

U članku 4. stavku 1. dodaju se točke 7. i 8. koje glase:

»7. Difuzni hotel,

8. Integralni hotel (udruženi).«.

Stavak 3. mijenja se i glasi:

»(3) Da bi objekti bili razvrstani u vrste Hotel baština, Difuzni hotel i Integralni hotel, moraju osim uvjeta iz stavka 2. točaka 1. i 2. ovog članka ispunjavati i uvjete za vrstu Hotel baština propisane za vrstu Hotel baština (heritage) sukladno Prilogu A. ovog Pravilnika, za vrstu Difuzni hotel propisane za vrstu Difuzni hotel sukladno Prilogu B. ovog Pravilnika, a za vrstu Integralni hotel propisane za vrstu Integralni hotel sukladno prilogu C. ovog Pravilnika.«.

Dodaje se stavak 7. koji glasi:

»(7) Sve vrste objekata iz skupine Hoteli u kojima ugostiteljske usluge pruža zdravstvena ustanova ili druga pravna i fizička osoba koja se bavi zdravstvenom djelatnošću mogu se nazivati lječilišnom vrstom odnosno: Lječilišni hotel baština, Lječilišni hotel, Lječilišni aparthotel, Lječilišno turističko naselje, Lječilišni turistički apartmani, Lječilišni pansion, Lječilišni difuzni hotel i Lječilišni integralni hotel.«.

Članak 3.

U prilozima Pravilnika mijenja se »Prilog A. – UVJETI ZA HOTEL BAŠTINA (HERITAGE) i dodaju se: uvjeti utvrđeni u »PRILOGU B. – UVJETI ZA DIFUZNI HOTEL« i »PRILOGU C. – UVJETI ZA INTEGRALNI HOTEL (UDRUŽENI)«.

Članak 4.

Članak 5. mijenja se i glasi:

»(1) Hotel baština je objekt u kojem se gostima obvezno pružaju usluge smještaja i doručka, a mogu se pružati i druge ugostiteljske usluge.

(2) Hotel baština mora biti u pretežito starim, tradicijskim, povijesnim, ruralno-urbanim strukturama i građevinama, uređen i opremljen na tradicijski način.

(3) Hotel baština je funkcionalna cjelina koju čini dio građevine, jedna ili dvije građevine. Ugostiteljski sadržaji u kojima se pružaju ugostiteljske usluge mogu biti odvojeni javnom ili zajedničkom površinom. U ugostiteljske sadržaje (recepcija, smještajne jedinice, sadržaji za pripremu i usluživanje hrane, pića i napitaka i drugo) može se ulaziti neposredno iz vanjskog prostora.

(4) Hotel baština mora imati: prijemni hol s recepcijom, smještajne jedinice, zajednički sanitarni čvor, a može imati i druge sadržaje u funkciji ugostiteljsko turističke potrošnje.

(5) Smještajne jedinice u Hotelu baština mogu biti: sobe, hotelski apartmani (suite) i obiteljske sobe (family room).«.

Članak 5.

Iza članka 12. dodaju se novi naslovi i članci 12a., 12b. i 12c. koji glase:

»7. Vrsta Difuzni hotel

Članak 12a.

(1) Difuzni hotel je objekt u kojem se gostima obvezno pružaju usluge smještaja i doručka, a mogu se pružati i druge ugostiteljske usluge.

(2) Difuzni hotel mora biti u pretežito starim, tradicijskim, povijesnim, ruralno-urbanim strukturama i građevinama, uređen i opremljen na tradicijski način.

(3) Difuzni hotel je funkcionalna cjelina na području jednog naselja koju čine tri i više rasprostranjenih i funkcionalno povezanih građevina, uklopljenih u lokalnu sredinu i način života. Građevine hotela mogu biti rasprostranjene po cijelom naselju između objekata drugih namjena. Ugostiteljski sadržaji u kojima se pružaju ugostiteljske usluge mogu biti odvojeni javnom ili zajedničkom površinom. U ugostiteljske sadržaje (recepcija, smještajne jedinice, sadržaji za pripremu i usluživanje hrane, pića i napitaka i drugo) može se ulaziti neposredno iz vanjskog prostora.

(4) Difuzni hotel mora imati: prijemni hol s recepcijom, zajedničku prostoriju za boravak, smještajne jedinice, zajednički sanitarni čvor, a može imati i druge sadržaje u funkciji ugostiteljsko turističke potrošnje.

(5) Smještajne jedinice u Difuznom hotelu mogu biti: sobe, hotelski apartmani (suite), obiteljske sobe (family room), studio apartmani i apartmani.

8. Vrsta Integralni hotel (udruženi)

Članak 12b.

(1) Integralni hotel je objekt u kojem se gostima obvezno pružaju usluge smještaja i doručka, a mogu se pružati i druge ugostiteljske usluge.

(2) Integralni hotel je funkcionalna cjelina na području jednog naselja koju čine zajednički sadržaji te udruženi i prethodno kategorizirani i/ili razvrstani objekti u tri i više rasprostranjenih građevina. Građevine hotela mogu biti rasprostranjene po cijelom naselju između objekata drugih namjena. Ugostiteljski sadržaji u kojima se pružaju ugostiteljske usluge mogu biti odvojeni javnom ili zajedničkom površinom. U ugostiteljske sadržaje (recepcija, smještajni objekti, sadržaji za pripremu i usluživanje hrane, pića i napitaka i drugo) može se ulaziti neposredno iz vanjskog prostora.

(3) Integralni hotel mora imati: prijemni hol s recepcijom, zajedničku prostoriju za boravak, zajednički sanitarni čvor, objekte za smještaj u najmanje dvije odvojene građevine, a može imati i druge sadržaje u funkciji ugostiteljsko turističke potrošnje.

(4) Integralni hotel je objekt u kojem ugostitelj posluje (pruža ugostiteljske usluge) u zajedničkim sadržajima, svojim ugostiteljskim objektima i/ili objektima drugih ugostitelja i/ili iznajmljivača, koji su prethodno ishodili rješenje za neki od sljedećih objekata:

1. u kojima se pružaju ugostiteljske usluge u domaćinstvu, osim kampa u domaćinstvu,

2. drugih vrsta ugostiteljskog objekata za smještaj, s kategorijama koje se označavaju zvjezdicama, iz skupine »Kampovi i druge vrste ugostiteljskih objekata za smještaj«,

3. iz skupina Restorani, Barovi, Catering objekti i Objekti jednostavnih usluga.

(5) Ugostitelj koji posluje Integralnim hotelom osigurava:

1. usluge recepcije (prijem i odjava gosta, naplata boravišne i ostalih pristojbi, informacije i drugo),

2. usluge smještaja,

3. naplatu usluga (smještaja i ostalih usluga),

4. zajednički nastup na tržištu,

5. usluživanje doručka,

6. održavanje okoliša i građevina,

7. čišćenje građevina,

8. pranje posteljine, ručnika i sličnog,

9. ostale usluge po potrebi.

(6) Svaki gost Integralnog hotela mora biti prijavljen na recepciji hotela.

(7) Iznimno od stavka 5. ovog članka usluge pod točkama 4., 5., 6.,7., 8. i 9. toga stavka može obavljati i druga pravna i fizička osoba registrirana za obavljanje tih djelatnosti, a na temelju ugovora s ugostiteljem koji posluje integralnim hotelom.

(8) Iznimno od stavka 5. ovog članka usluge pod točkama 5., 6., 7. i 8. toga stavka može obavljati nositelj rješenja iz stavka 4. ovog članka, koji je temeljem ugovora svoj objekt dao na korištenje ugostitelju koji posluje integralnim hotelom.

(9) Drugi ugostitelji i/ili iznajmljivači moraju putem ugovora dati svoje objekte za smještaj na raspolaganje odnosno poslovanje ugostitelju koji posluje integralnim hotelom.

(10) Drugi zainteresirani (lokalna zajednica) mogu putem ugovora dati svoje sadržaje i/ili usluge u funkciji ugostiteljsko turističke potrošnje na raspolaganje integralnom hotelu.

(11) Prava i obveze između ugostitelja koji posluje integralnim hotelom i drugih ugostitelja i/ili iznajmljivača te drugih zainteresiranih utvrđuju se ugovorom.

9. Lječilišne vrste

Članak 12c.

Lječilišne vrste moraju ispunjavati opće uvjete, minimalne uvjete i uvjete za kategoriju, za određenu vrstu iz skupine Hoteli na način da funkcionalna cjelina lječilišne vrste može biti prilagođena potrebama zdravstvene djelatnosti.«.

Članak 6.

U članku 14. stavku 2. iza riječi: »povijesno-kulturnih dobara« dodaju se riječi: »ili zbog ograničenja u pogledu: konstruktivnih elemenata, horizontalnih i vertikalnih komunikacija, instalacija i sigurnosti«.

Članak 7.

U članku 16. stavku 1. riječi: »Za vrstu Hotel baština« zamjenjuju se riječima: »Za vrste Difuzni hotel i Integralni hotel«.

Članak 8.

U članku 27. iza stavka 1. dolazi stavak 2. koja glasi:

»(2) Vrsta Integralni hotel nema smještajnih jedinica već se usluga smještaja pruža u objektima iz članka 12b. ovog Pravilnika.«.

Članak 9.

U članku 31. stavka 3. mijenja se i glasi:

»(3) Odredbe stavka 1., osim za lječilišne vrste i stavka 2. ovog članka primjenjuju se do 31. 12. 2008. godine.«.

Članak 10.

Iza članka 32. u naslovu 2.4. umjesto riječi: »i Pansion« dolaze riječi: «,Pansion i Difuzni hotel«.

Članak 11.

U članku 33. stavku 3. točki 1. na kraju rečenice dodaju se riječi koje glase: «,a u lječilišnim vrstama do 140 cm«.

Članak 12.

Iza članka 33. dodaje se novi naslov i članak 33a. koji glase:

»2.4a. Kapacitet za vrstu Integralni hotel

Članak 33a.

Kapacitet za vrstu Integralni hotel utvrđuje se prema broju objekata i njihovom kapacitetu.«.

Članak 13.

U članku 38. stavku 1. riječ: »zaseban« briše se.

Članak 14.

U članku 49. stavku 4. iza riječi: »smještajnih jedinica« dodaju se riječi: »odnosno objekata za smještaj,«.

Članak 15.

U članku 56. stavku 3. iza riječi: »smještajnih jedinica« dodaju se riječi: »odnosno objekata za smještaj,«.

Članak 16.

U članku 57. stavku 1. iza riječi: »Hotel« dodaju se riječi: »Integralni hotel,«.

Članak 17.

U članku 58. stavku 1. dodaje se točka 6. koja glasi:

»6. Vrsta Integralni hotel sastoji se od objekata kojima su utvrđene kategorije od tri do pet zvjezdica.«.

Članak 18.

Članak 59. mijenja se i glasi:

»(1) Objekti se kategoriziraju na temelju propisanih obveznih uvjeta u svezi: uređenja, opreme, uređaja, usluga, održavanja i drugo.

(2) Objekti u kojima se posluje ljeti unutar razdoblja od 1. svibnja do 31. listopada ne moraju zadovoljiti određene uvjete sukladno prilozima iz stavka 4. ovog članka i članka 4. ovog Pravilnika.

(3) Iznimno od stavka 1. ovog članka, u cilju zaštite okoliša, rublje za krevet i ručnici mogu se mijenjati na zahtjev gosta, ako je o tome istaknuta obavijest u smještajnoj jedinici.

(4) Uvjeti za kategorizaciju objekata utvrđeni su u prilozima ovoga Pravilnika i to:

– Prilog I. – Uvjeti za kategorizaciju Hotela – postojeći objekti,

– Prilog II. – Uvjeti za kategorizaciju Hotela – novi objekti,

– Prilog III. – Uvjeti za kategorizaciju Aparthotela – postojeći objekti,

– Prilog IV. – Uvjeti za kategorizaciju Aparthotela – novi objekti,

– Prilog V. – Uvjeti za kategorizaciju Turističkog naselja – postojeći objekti,

– Prilog VI. – Uvjeti za kategorizaciju Turističkog naselja – novi objekti,

– Prilog VII. – Uvjeti za kategorizaciju Turističkih apartmana – postojeći objekti,

– Prilog VIII. – Uvjeti za kategorizaciju Turističkih apartmana – novi objekti,

– Prilog IX. – Uvjeti za kategorizaciju Pansiona – postojeći objekti,

– Prilog X. – Uvjeti za kategorizaciju Pansiona – novi objekti.

(5) Prilozi iz stavka 4. ovoga članka sastavni su dio ovoga Pravilnika.«.

Članak 19.

U članku 60. stavku 2. dodaju se alineje 9., 10. i 11. koje glase:

»– vrstu »Difuzni hotel»: Difuzni hotel,

– vrstu »Integralni hotel (udruženi)»: Integralni hotel udruženi,

– lječilišnu vrstu sukladno alineji 1. do 10. ovog stavka.«.

U stavku 3. iza riječi: »Hotel baština (heritage)« dodaju se riječi: «,Difuzni hotel, Integralni hotel (udruženi)«.

Dodaju se stavci 9. i 10. koji glase:

»(9) Vrsta Integralni hotel označava se standardiziranom pločom iz stavka 1. i 2. ovog članka (na recepciji), a svaki pojedinačni, udruženi objekt za smještaj mora biti označen standardiziranom pločom istaknutom sukladno rješenju iz članka 12b. ovog Pravilnika (postojeća ploča).

(10) Lječilišna vrsta, uz osnovnu vrstu navedenu u alinejama 1.-10. koja se označava standardiziranom pločom iz stavka 1. i 2. ovog članka, označava se i dodatnom standardiziranom pločom s nazivom: SPA i grafikom, sukladno stavcima 4. do 8. ovog članka.«.

Članak 20.

U članku 64. stavku 2. briše se točka 12., a točke 13. do 17. postaju točke 12. do 16.

Članak 21.

(1) U Prilogu XI. »GRAFIČKA RJEŠENJA I TEHNIČKI UVJETI STANDARDIZIRANIH PLOČA ZA OZNAČAVANJE VRSTE I KATEGORIJE UGOSTITELJSKIH OBJEKATA IZ SKUPINE HOTELI« dodaju se grafička rješenja i tehnički uvjeti standardiziranih ploča za Difuzni hotel, Integralni hotel (udruženi) i dodatna standardizirana ploča za lječilišne vrste.

(2) U Prilogu XII. »UVJETI ZA POSEBNE STANDARDE ZA VRSTU: HOTEL« briše se točka 12.: »POSEBNI STANDARD: SPA (TOPLICE)«, a točke 13. do 17. postaju točke 12. do 16.

(3) U Prilogu XIII. »GRAFIČKA RJEŠENJA I TEHNIČKI UVJETI STANDARDIZIRANIH PLOČA ZA POSEBNE STANDARDE ZA VRSTU HOTEL« briše se standardizirana ploča za posebni standard: »SPA« te u Tehničkim uvjetima tekst: »SPA – PANTONE 3015 C«.

Članak 22.

U članku 69. stavku 3. iza riječi: »Hotel baština« dodaju se riječi: »i Difuzni hotel«.

Članak 23.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/13-01/22

Urbroj: 529-03-14-7

Zagreb, 10. ožujak 2014.

Ministar

Darko Lorencin, v. r.

**PRILOG A.**

[UVJETI ZA HOTEL BAŠTINA (HERITAGE)](dodatni/430780.pdf)

PRILOG B.

[UVJETI ZA DIFUZNI HOTEL](dodatni/430781.pdf)

**PRILOG C.**

[UVJETI ZA INTEGRALNI HOTEL (UDRUŽENI)](dodatni/430782.pdf)

**PRILOG XI**

GRAFIČKA RJEŠENJA I TEHNIČKI UVJETI STANDARDIZIRANIH PLOČA ZA OZNAČAVANJE VRSTE I KATEGORIJE UGOSTITELJSKIH OBJEKATA IZ SKUPINE HOTELI

![](dodatni/430777.jpeg)

![](dodatni/430778.jpeg)

Grafička rješenja standardiziranih ploče za označavanje vrsta ugostiteljskih objekata Difuzni hotel i Integralni hotel dizajnirana su: na metalnoj ploči smeđe boje s obrubom krem boje ispisan je naziv vrste ugostiteljskog objekta u krem boji.

U donjem desnom dijelu standardiziranih ploča ispisan je tekst: REPUBLIKA HRVATSKA, MINISTARSTVO TURIZMA, u krem boji. Dimenzije standardiziranih ploča su: 30x30 (kvadrat s polukružnim kutovima).

Tehnički uvjeti

1. Tehničke karakteristike ploča

– dimenzije 30x30 cm, debljine 1 mm, s polukružnim kutovima

– materijal INOX 18/10, obrada površine scotchbrightom

– boja otporna na UV zračenja, površina zaštićena lakom

– podloga ploče u boji PANTONE 7504 C

– obrub i tekst je u boji PANTONE 7499 C

– perforacija za vijke.

2. Ambalaža

– kutija s bijelom presvlakom iz mikrovala BS/E (s odvojivim dijelom za dodatnu opremu)

– uložak iz valovite ljepenke PK2S.

3. Dodatna oprema

– Set za montažu ploča u PVC vrećici:

– PVC tipla – 4 komada

– PVC podložna pločica 7/32“ – 4 komada

– vijak s dvostrukim navojem iz mesinga 7/32“ x 55 – 4 komada

– šesterokutna matica iz mesinga – površina presvučena niklom (DIN 1587)

– ključ za montažu iz nehrđajućeg čelika – 1 komad

– uputa za montažu

– jamstveni list s rokom jamstva od osam godina.

![](dodatni/430779.jpeg)

Grafičko rješenje standardizirane ploče za označavanje lječilišnih vrsta jedinstveno je dizajnirano. Na metalnoj ploči (podlozi) srebrno – metalne boje ispisan je naziv SPA na engleskom jeziku, u tamnoplavoj boji i ilustracija posebnosti usluge, u pastelnim bojama.

Dimenzije standardizirane ploče su: 20x20 cm (kvadrat s polukružnim kutovima).

Tehnički uvjeti

1. Tehničke karakteristike ploče

– dimenzije 20x20 cm, debljine 1 mm, s polukružnim kutovima,

– materijal INOX 18/10, obrada površine scotchbrightom,

– boja otporna na UV zračenje, površina zaštićena lakom,

– tekst naziva posebne oznake plave boje PANTONE 274 C, grafički prikaz u boji PANTONE 3015 C.

2. Ambalaža

– kutija s bijelom presvlakom iz mikrovala BS/E (s odvojivim dijelom za dodatnu opremu)

– uložak iz valovite ljepenke PK2S.

3. Dodatna oprema

– Set za montažu ploča u PVC vrećici:

– PVC tipla – 4 komada

– PVC podložna pločica 7/32“ – 4 komada

– vijak s dvostrukim navojem iz mesinga 7/32“ x 55 – 4 komada

– šesterokutna matica iz mesinga – površina presvučena niklom (DIN 1587)

– ključ za montažu iz nehrđajućeg čelika – 1 komad

– uputa za montažu

– jamstveni list s rokom jamstva od osam godina.

33 14.03.2014 Pravilnik o izmjenama i dopunama Pravilnika o razvrstavanju, kategorizaciji i posebnim standardima ugostiteljskih objekata iz skupine "Hoteli"

Pravilnik, NN 33/2014-602